Diari Oficial de la Generalitat Valenciana


Sumari del DOGV 4565, del 13-08-2003 (2003/8814)

Informació pública de l'alternativa tècnica per a la programació del sector PP-19 «El Xarquet».
-----------------------------------------------------------------------------------------------

### Dades del document

Número de DOGV
:   4565

Data del DOGV
:   13-08-2003

Secció del DOGV
:   V. ALTRES ANUNCIS - A) ORDENAMENT DEL TERRITORI I URBANISME

Número del document
:   2003/8814


Organisme emissor
:   Ajuntament de la Vila Joiosa

Tipus de document
:   Anunci

Informació pública de l'alternativa tècnica per a la programació del sector PP-19 «El Xarquet». [2003/8814]
  
Per mitjà de la present, es fa públic que l'alcalde, el senyor José Miguel Llorca Senabre, en data de 2 de juny del 2003, mitjançant el decret núm. 2.795/03, ha dictat la resolució següent, que una vegada esmenat un error material pel decret núm. 2.900/03, de 9 de juny, expressa:
  
«(...) Vista la instància presentada pel senyor Ángel Salas Gallardo, en nom i representació de la mercantil GE Urbantura, SL, en data de 4.720/2003, de 15 de maig, en la que s'aporta alternativa tècnica que integra pla parcial i projecte d'urbanització, per a la programació del sector PP-19 «El Xarquet».
  
Atés el que establix l'article 45 i 46 de la Llei Reguladora de l'Activitat Urbanística, resolc:
  
1. Sotmetre a informació pública l'alternativa tècnica per al desenvolupament del sector PP-19 «El Xarquet» presentada per la mercantil GE Urbantura, SL, per mitjà d'instància registre d'entrada núm. 4.720/2003, 15 maig. Fent expressa menció que la documentació tècnica que integra l'alternativa tècnica és un pla parcial i projecte d'urbanització, que se sotmet al tràmit procedimental d'informació pública.
  
2. Remeteu l'avís previ a la publicació de l'anunci d'informació pública, amb el mateix contingut de l'edicte, als qui consten en el cadastre com a titulars de drets afectats per l'actuació proposada.
  
3. El tràmit d'informació pública serà de vint dies hàbils que es computaran a partir de la publicació de l'anunci corresponent per mitjà d'edicte en un diari d'informació general editat a la Comunitat Valenciana i ?posteriorment o simultàniament - en el Diari Oficial de la Generalitat Valenciana. Es podran presentar alternatives tècniques i al·legacions durant el període esmentat. Les proposicions juridicoeconòmiques es presentaran durant els cinc dies següents al venciment del termini anterior. Estos terminis quedaran prorrogats, per vint dies addicionals, si durant els deu primers d'informació pública alguna persona es comprometera a presentar una alternativa tècnica substancialment distinta a la inicial i en donara fiança. La pròrroga es farà constar en l'expedient, s'anunciarà en el tauler d'anuncis de l'ajuntament i es comunicarà als qui, per desconéixer-la, presenten pliques prematurament.
  
4. Les alternatives tècniques es presentaran a la vista, amb la documentació expressada en els apartats a) i b) de l'article 32 de la Llei Reguladora de l'Activitat Urbanística, adjuntant, si cal, projectes complementaris. Les proposicions juridicoeconòmiques s'han de presentar en plica tancada amb la documentació dels seus apartats c) i d), del mateix article.
  
5. L'acte d'obertura de pliques se celebrarà en la data hàbil següent a la conclusió del termini per a presentar-les, en les oficines de la Secretaria d'este ajuntament síties al Carrer Major núm. 14.
  
6. Totes les actuacions podran ser objecte de consulta i al·legació pels interessats durant els deu dies següents al d'obertura de pliques. Els competidors, durant este període, podran associar-se unint les seues proposicions (...)».
  
Contra la present resolució no es pot interposar cap recurs administratiu ni jurisdiccional, ja que constituïx un acte de tràmit que no decidix directament ni indirectament el fons de l'assumpte, no determina la impossibilitat de continuar el procediment i no produïxen indefensió o perjuí irreparable a drets i interessos legítims.
  
Cosa que faig pública a fi de donar compliment al requisit establit en l'article 46.3 de la Llei Reguladora de l'Activitat Urbanística.